## Zakon o izmjenama i dopunama Zakona o osnovama deviznog sustava, deviznog poslovanja i prometu zlata

### NN 32/2001 (10.4.2001.), Zakon o izmjenama i dopunama Zakona o osnovama deviznog sustava, deviznog poslovanja i prometu zlata

# HRVATSKI SABOR

550

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O OSNOVAMA DEVIZNOG SUSTAVA, DEVIZNOG POSLOVANJA I PROMETU ZLATA

Proglašavam Zakon o izmjenama i dopunama Zakona o osnovama deviznog
sustava, deviznog poslova­nja i prometu zlata, koji je donio Hrvatski sabor na
sjednici 29. ožujka 2001.

Broj: 01-081-01-1053/2
Zagreb, 4. trav­nja 2001.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O OSNOVAMA DEVIZNOG SUSTAVA, DEVIZNOG POSLOVANJA I PROMETU ZLATA

Članak 1.

U Zakonu o osnovama deviznog sustava, deviznog poslova­nja i prometu
zlata (»Narodne novine«, br. 91A/93. i 36/98.) u članku 9. stavak 1. briše se.

Članak 2.

U članku 10. stavku 1. dodaje
se točka 4. koja glasi:

»4) između Ministarstva
financija u ime i za račun Republike Hrvatske i Hrvatske narodne banke.«

Članak 3.

Članak 28. mije­nja se i
glasi:

»Domaće osobe stječu devize:

– kup­njom na deviznom tržištu,

– pravnim poslovima sa
stranim osobama koji se odnose na izvoz robe i usluga ili drugim pravnim
poslovima,

– pravnim poslovima u
Republici Hrvatskoj, kada je to zakonom određeno,

– nas­ljeđiva­njem.

Domaće pravne osobe kupuju
devize na deviznom tržištu radi plaća­nja robe i usluga u inozemstvu,
kapitalnih transakcija dopuštenih zakonom i radi polaga­nja na devizne račune.«

Članak 4.

U članku 32. stavku 2. iza
riječi: »za sva plaća­nja u inozemstvo« dodaju se riječi: »i za transfer
sredstava u inozemstvo«.

Članak 5.

U članku 37. stavak 3. mije­nja
se i glasi:

»Strane fizičke osobe mogu sa svojih deviznih računa obav­ljati sva plaća­nja
u inozemstvo, te obav­ljati transfer u inozemstvo i podizati devize s deviznih
računa i deviznih štednih uloga do visine uloga, bez ograniče­nja.«

Članak 6.

Članak 44. mije­nja se i glasi:

»Domaća pravna osoba u državnom vlasništvu više od 50% dužna je u
poslova­nju sa stranim osobama naplatu iz inozemstva osigurati pribav­lja­njem
odgovarajućih sredstava osigura­nja plaća­nja.

Hrvatska narodna banka odobrit će domaćoj pravnoj osobi na ­njezin
zahtjev izmire­nje obveza i potraživa­nja prijebojem, cesijom, asignacijom,
preuzima­njem duga te ostalim oblicima namire­nja obveza i potraživa­nja s
inozemstvom dijelom ili u cijelosti sukladno očitova­nju vo­lje sudionika u
poslu.

Hrvatska narodna banka odobrit će domaćoj pravnoj osobi naplatu potraživa­nja
iz inozemstva u valuti koja se prema propisima odnosne zem­lje ne može
transferirati u inozemstvo te naplatu u efektivnoj stranoj valuti, ako
podnosite­lj molbe za odobre­nje dokaže svoj pravni interes.

Smatrat će se da postoji pravni interes iz stavka 3. ovoga članka ako
domaća pravna osoba učini vjerojatnim da bi odbija­njem suglasnosti nastupila
nemogućnost ili znatno oteža­nje naplate robe i usluga iz inozemstva ili da bi
zbog nemogućnosti izvrše­nja ugovora mogla nastupiti znatna šteta, odnosno da
priroda posla zahtijeva da se plaća­nje obavi u efektivi ili u
netransferabilnoj domicilnoj valuti.

Odobre­nje iz ovoga članka Hrvatska narodna banka izdaje prema općim
uvjetima što ih utvrdi posebnom odlukom.«

Članak 7.

Iza članka 44. dodaje se članak 44.a koji glasi:

»Članak 44.a

Ovlaštene banke i druge ovlaštene pravne osobe mogu na domaćem i na
stranim financijskim tržištima kupovati i prodavati devizna potraživa­nja
pravnih osoba po osnovi kupoprodajne robe i usluga.

Koje se pravne osobe smatraju
ovlaštenima obav­ljati poslove navedene u stavku 1. ovoga članka, propisat će
ministar financija posebnom odlukom.

Poslovi iz stavka 1. ovoga članka
mogu se obav­ljati u svoje ime i za svoj račun.«

Članak 8.

U članku 65. stavak 1. mije­nja
se i glasi:

»Banke ovlaštene za poslove s inozemstvom mogu odobravati devizne
kredite domaćim pravnim osobama radi plaća­nja u inozemstvo i radi polaga­nja
na devizne račune. Na odobreni devizni kredit može se plaćati kamata i u
devizama.«

Članak 9.

Članak 66. mije­nja se i glasi:

»Ovlaštena banka može domaćim i stranim osobama, na ­njihov zahtjev,
konvertirati devize koje drže na deviznom računu ili deviznom štednom ulogu u
skladu s ovim Zakonom.«

Članak 10.

Članak 67. briše se.

Članak 11.

U članku 92. riječi: »monetarnog zlata« zamje­njuju se riječima: »zlata
iz članka 78. ovoga Zakona.«

Članak 12.

U članku 93. riječi: »monetarnog zlata« zamje­njuju se riječima: »zlata
iz članka 78. ovoga Zakona«.

Članak 13.

U članku 94. iza stavka 1. dodaju se stavci 2., 3. i 4. koji glase:

»Devize, domaća valuta i čekovi u domaćoj i stranoj valuti koji su
predmet izvrše­nja prekršaja iz stavka 1. ovoga članka oduzet će se rješe­njem
o prekršaju u korist proračuna Republike Hrvatske.

Predmeti iz stavka 2. ovoga članka mogu se oduzeti i kad nisu vlasništvo
počinite­lja.

Iznimno, prekršajno tijelo u posebno opravdanim slučajevima u kojima
postoje posebne olakotne okolnosti može odlučiti da se devize, domaća valuta i čekovi,
što su predmet prekršaja iz stavka 2. ovoga članka, ne oduzmu ili da se oduzmu
samo djelomično.«

Članak 14.

U članku 95. riječi:
»monetarnog zlata« zamje­njuju se riječima: »zlata iz članka 78. ovoga Zakona«.

Članak 15.

U članku 97. stavku 1. točka
10. mije­nja se i glasi:

»10) proizvede, proda ili
kupi u Republici Hrvatskoj ili inozemstvu zlato iz članka 78. ovoga Zakona, ili
tali i preradi zlato iz članka 78. ovoga Zakona suprotno odredbama ovoga
Zakona.«

Članak 16.

U članku 99. stavak 1. mije­nja
se i glasi:

»Novčanom kaznom od 175,00 do
1.750,00 kuna kaznit će se za prekršaj fizička osoba koja u putničkom prometu s
inozemstvom protivno ovom Zakonu iznese ili pokuša iznijeti devize ili domaću
valutu preko dopuštenog iznosa, odnosno bez odgovara­juće potvrde, ako iznoše­nje
deviza ili domaće valute nije prijavila ovlaštenom carinskom djelatniku, ili
ako unese ili pokuša unijeti domaću valutu preko dopuštenog iznosa, odnosno bez
odgova­rajuće­g odobre­nja i ako iznese ili pokuša iznijeti zlato iz članka 78.
ovoga Zakona.«

Članak 17.

U članku 99. dodaje se novi
stavak 4. koji glasi:

»Devize, domaća valuta i
zlato iz članka 78. ovoga Zakona koji su predmet izvrše­nja prekršaja mogu se
oduzeti i kad nisu vlasništvo počinite­lja.«

Dosadaš­nji stavak 4. postaje
stavak 5.

Članak 18.

U članku 99.a dodaje se novi
stavak 3. koji glasi:

»Gotovina i čekovi što su
predmet izvrše­nja prekršaja iz članka 97.a ovoga Zakona mogu se oduzeti i kad
nisu vlasništvo počinite­lja.«

Dosadaš­nji stavak 3. postaje
stavak 4.

Članak
19.

U članku 103. riječi: »do
okonča­nja prekršajnog postupka« brišu se.

Članak 20.

Ovaj Zakon stupa na snagu danom objave u »Narodnim novinama«.

Klasa: 440-01/00-01/01
Zagreb, 29. ožujka 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 32/2001-550